钦定古今图书集成/理学汇编/学行典/第174卷 > 程学颜
## 钦定古今图书集成/理学汇编/学行典/第174卷 > 程学颜

按《德安府志》：“程学颜，字俊台，举壬子科，署江南泾县
教谕，历应天府推官，太仆寺丞。北面绪山，龙谿称高
弟。一日，见梁夫山，彼此俱奇之，为生死交。颜尝曰：‘性
命之学，淡而不厌’。又曰：‘视听言动，喜怒哀乐，当悉令
归于《六经》四书，方为正派’。又曰：‘经济必为世用，勿以
一节之小，损伤大体’。又曰：圣岂数墨寻行之士，而天
下人心可以冷淡寂寞化之耶？”其大指如此。尝置义
田赡族，葬弘乐乡黄家山，与梁夫山周明所合茔。